Mark Zuckerberg, ɔpanyin a ɔda Facebook ano na Facebookwura dze abɔto gua dɛ ɔdze WhatsApp reba abaɛfor watse do a ɔbɛma kwan ma WhatsApp ayɛ edwuma wɔ watse do tse dɛ mbrɛ odzi dwuma wɔ fuon do no pɛpɛɛpɛr. Ɔdze asɛm yi bɔtoo gua wɔ ne Facebook prama no do Esusow Aketseaba 10, 2023 mu. Ɔdze too gua dɛ nkorɔfo botum dze watse akɔ WhatsApp dze edzi dwuma dɛ mbrɛ wɔdze dzi dwuma wɔ fuon do no pɛpɛɛpɛr.
Afe 2023 yi ara na ɔpanyin yi kyerɛ a ɔbɛma ho kwan ma WhatsApp ayɛ edwuma wɔ watse do no, mbom nnyɛ watse biara. Obedzi dwuma wɔ “Wear OS” watse ahorow dom. Iyi bi nye “Fossil”, “Huawei” na “Mobvoi”.
WhatsApp a wɔdze reba watse do no kyerɛ kan a abaɛfor mfir rokɔ wɔ ndɛ wiadze yi mu. Applefo na wɔhyɛɛ ase dɛ wɔdze abaɛfor watse ahorow yi reba. Binom a woetum ayɛ watse a ɔyɛ fuon so wɔ hɔ. WhatsApp a Owura Zuckerberg dze reba watse do yi bɛyɛ dza odzi kan koraa.
Owura Zuckerberg dze asɛm yi too gua wɔ Google I/O nhyiamu a ɔkɔr do Esusow Aketseaba 10, 2023 no ase. Google I/O yɛ nhyiamu a Googlefo yɛe maa Google nkorbata ahorow no nyinara. WhatsApp a wɔdze reba watse do yi kyerɛ nkitaho mapa a ɔda Facebook na Google ntamu.
Asɛm yi yɛ asɛm a hɔn a wɔdze WhatsApp dzi hɔn dwuma ahorow enyi agye ho papaapa kɛpem dɛ, wobotum dze watse no dze ato obi nkra (akyerɛw na kasa mu), dze mfonyin na sen anaa ndze bi ato gua na wɔasan dze ayɛ ndze na sen mfrɛe nyinara.
